MADC hnuaia 07- Chakhei MDC Constituency By- Election neih  turah List of Contesting  Candidates tihchhuah a ni,"892/2024-2025 Dated Siaha, 21st June, 2024 : Mara Autonomous District Council (MADC) hnuaia 07- Chakhei MDC Constituency By- Election neih  tura List of Contesting  Candidate- te hming chu mipuite hmuh theih a tarlan a ni. MADC   hnuaia  07- Chakhei MDC Constituency By- Election tur hian political party pathum atangin  - Albert TT. Sachu (BJP), T.Essa (ZPM)  leh K.C Ngobei ( MNF) ten hming an lo pe lut tawh a,  Affidavit leh Document thil tel ngai ang angte chu endik (scrutinised) niin, sawiselna engmah awm loin  candidate- te hian endikna hi an lo  paltlang vek tawh bawk a. Vawiin tlailam dar 1 thleng khan inhuhdawk (withdrawal) hun pek niin,tumah inhnukdawk an awm loh avangin Contesting Candidate atan a pawm niin, Election Symbol pawh pek nghal vek an ni. 07- Chakhei MDC Constituency By- Election tur atana Contesting candidate-te leh an chhinchhiahna (Symbol) chu a hnuaiah hian tarlan a ni. 1. Albert TT. Sachu (BJP) - Lotus 2. T.Essa (ZPM) - Hat 3. K.C Ngobei (MNF)- Star 07- Chakhei  MDC bial hi a bialtu, Pu K. Hrahmo chuan Mizoram State Legislative Assembly (MLA) inthlanpui, 2023-ah 40-Palak (ST)  A/C bial aṭanga MLA-a thlan tlin a nih hnuah a chhuahsan a; bial ruak a nih tak avangin Mizoram State Election Commission chuan by-election nei turin ruahmanna a siam ta a ni. Ruahman lawk dan chuan June ni 28, 2024 (zirtawpni) zing dar 7:00 leh tlai dar 5:00 inkarah vote thlak a ni ang a. Vote tlate hi July ni 2, 2024 (thawhlehni )-ah chhiar a ni ang. Attachment Loading attachment...",Dated: 21 st Jun 24 2:48 PM,https://dipr.mizoram.gov.in/post/madc-hnuaia-07-chakhei-mdc-constituency-by-election-neih-turah-list-of-contesting-candidates-tihchhuah-a-ni